Nærmest mirakuløst slap føreren af en invalideknallert med mindre knubs efter at have ud foran en bil.

Et tilsyneladende voldsomt uheld faldt meget heldigt ud for føreren af en invalideknallert. Tirsdag eftermiddag omkring kl. 14.30 kørte han på Skagensvej i Frederikshavn, da han pludselig ville krydse vejen og kørte lige ud foran en bilist. Bilen havde ingen mulighed for at bremse, og føreren af knallerten blev ramt med næsten 60 kilometer i timen, fortæller vagtchef ved Nordjyllands Politi, Åge Pedersen. Men manden slap mere end almindligt heldigt fra ulykken og pådrog sig blot en flænge i baghovedet, oplyser vagtchefen.